CELEX: 32013D0436
Language: et
Date: 2013-08-13 00:00:00
Title: 2013/436/EL: Komisjoni rakendusotsus, 13. august 2013 , millega muudetakse otsust 2007/777/EÜ seoses uue töötlemisviisi kasutuselevõtmisega suu- ja sõrataudi viiruse inaktiveerimiseks lihatoodetes ja imporditingimustega Venemaa Kaliningradi piirkonnast (teatavaks tehtud numbri C(2013) 4970 all) EMPs kohaldatav tekst

17.8.2013   
            
            
               ET
            
            
               Euroopa Liidu Teataja
            
            
               L 220/46
            
         
      KOMISJONI RAKENDUSOTSUS,
   13. august 2013,
   millega muudetakse otsust 2007/777/EÜ seoses uue töötlemisviisi kasutuselevõtmisega suu- ja sõrataudi viiruse inaktiveerimiseks lihatoodetes ja imporditingimustega Venemaa Kaliningradi piirkonnast
   (teatavaks tehtud numbri C(2013) 4970 all)
   (EMPs kohaldatav tekst)
   (2013/436/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad (1), eriti selle artikli 8 punkte 1, 4 ja 5,
   ning arvestades järgmist:
   
               (1)
            
            
               Komisjoni 29. novembri 2007. aasta otsusega 2007/777/EÜ (millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ) (2) on kehtestatud nõuded Euroopa Parlamendi ja nõukogu 29. aprilli 2004. aasta määruses (EÜ) nr 853/2004 (millega sätestatakse loomset päritolu toidu hügieeni erieeskirjad) (3) määratletud lihatoodete ja töödeldud magude, põite ja soolte liitu importimiseks, nende transiidiks läbi liidu ning nende ladustamiseks liidus.
            
         
               (2)
            
            
               Otsuse 2007/777/EÜ II lisa 2. osas on esitatud loetelu kolmandatest riikidest ja nende osadest, kust lubatakse liitu tuua lihatooteid ning töödeldud magusid, põisi ja sooli tingimusel, et neid on töödeldud viisil, mis vastab selles osas sätestatule. Kui kolmandates riikides on kõnealusesse loetellu kandmise eesmärgil loodud piirkonnad, on need sätestatud kõnealuse lisa 1. osas.
            
         
               (3)
            
            
               Otsuse 2007/777/EÜ II lisa 4. osas on sätestatud töötlemisviisid, millele on osutatud kõnealuse lisa 2. osas, ning igale töötlemisviisile on määratud kood. Selles osas on sätestatud muu kui eritöötlus (kood A) ning eritöötlemisviisid (koodid B–F), kusjuures loetelu algab tugevamast töötlemisest. Need on töötlused, mis on loetletud direktiivi 2002/99/EÜ III lisas, ning mida peetakse tõhusaks teatavate liha ja piimaga seonduvate loomatervishoiu ohtude kõrvaldamiseks.
            
         
               (4)
            
            
               Direktiivi 2002/99/EÜ III lisa on hiljuti muudetud komisjoni rakendusotsusega 2013/417/EL (4), et lisada sellesse maailma loomatervishoiu organisatsiooni maismaaloomade tervishoiueeskirja (edaspidi „OIE maismaaloomade eeskiri”) (5) vastavas peatükis soovitatud tõhus töötlus suu- ja sõrataudi viiruse vastu lihas.
            
         
               (5)
            
            
               Seepärast on asjakohane muuta otsuse 2007/777/EÜ II lisa 4. osa, et kajastada kõnealust muudatust direktiivi 2002/99/EÜ III lisas.
            
         
               (6)
            
            
               Venemaa on palunud luba importida liitu Venemaa Kaliningradi piirkonnast pärit koduveistest, tehistingimustes peetavatest sõralistest ulukitest, kodulammastest või -kitsedest, kodusigadest ja looduslikest sõralistest ulukitest saadud lihatooteid ja töödeldud magusid, põisi ja sooli, mis on läbinud eespool nimetatud OIE maismaaloomade eeskirjas esitatud töötluse. Kõnealune töötlus on nüüd rakendusotsusega 2013/417/EL liidu õigusaktidesse lisatud.
            
         
               (7)
            
            
               Venemaa Kaliningradi piirkond on praegu kantud otsuse 2007/777/EÜ II lisa 2. osa loetelusse ning tohib importida liitu koduveistest, tehistingimustes peetavatest sõralistest ulukitest, kodulammastest või -kitsedest, kodusigadest ja looduslikest sõralistest ulukitest saadud lihatooteid ja töödeldud magusid, põisi ja sooli, mis on läbinud koodi C kohase eritöötluse.
            
         
               (8)
            
            
               Võttes arvesse loomade tervislikku seisundit Venemaa Kaliningradi piirkonnas, on asjakohane lubada sellest piirkonnast liitu koduveistest, tehistingimustes peetavatest sõralistest ulukitest, kodulammastest või -kitsedest saadud lihatooteid ja töödeldud magusid, põisi ja sooli, mis on läbinud direktiivi 2002/99/EÜ III lisasse lisatud eritöötluse.
            
         
               (9)
            
            
               Seetõttu on asjakohane lubada liitu sellist importi Venemaa Kaliningradi piirkonnast ning seega muuta otsuse 2007/777/EÜ II lisa 2. osas kõnealust piirkonda käsitlevat osa.
            
         
               (10)
            
            
               Seepärast tuleks otsust 2007/777/EÜ vastavalt muuta.
            
         
               (11)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 13. august 2013
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  EÜT L 18, 23.1.2003, lk 11.
   
      (2)  ELT L 312, 30.11.2007, lk 49.
   
      (3)  ELT L 139, 30.4.2004, lk 55.
   
      (4)  ELT L 206, 2.8.2013, lk 13.
   
      (5)  http://www.oie.int/index.php?id=169&L=0&htmfile=chapitre_1.8.5.htm
   
      LISA
      Otsuse 2007/777/EÜ II lisa muudetakse järgmiselt.
      
                  1)
               
               
                  2. osas asendatakse Venemaad käsitlev kanne järgmisega:
                  
                              „RU
                           
                           
                              Venemaa
                              RU
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              A
                           
                           
                              XXX
                           
                           
                              A
                           
                           
                              C
                           
                           
                              C
                           
                           
                              XXX
                           
                           
                              A
                           
                           
                              XXX
                           
                           
                              A
                           
                        
                              Venemaa (3)
                              RU-1
                           
                           
                              C
                           
                           
                              C
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                        
                              Venemaa
                              RU-2
                           
                           
                              C või D1
                           
                           
                              C või D1
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX”
                           
                        
            
                  2)
               
               
                  4. osasse lisatakse pärast liha töötlemise viisi D järgmine kanne liha töötlemise viisi D1 kohta:
                  
                              „D1
                           
                           
                              =
                           
                           
                              Eelnevalt konditustatud ja rasvatustatud liha põhjalik kuumutamine selliselt, et liha sisetemperatuur oleks vähemalt 70 °C vähemalt 30 minuti vältel.”